MONO ลุ้นกำไรปี 61 โตกว่า 5 เท่าตัวแนะซื้อเป้า 5.30 บาท
MONO ลุ้นกำไรปี 61 โตกว่า 5 เท่าตัวแนะซื้อเป้า 5.30 บาท
26 มี.ค. 2561

บล.ไอร่า ระบุในบทิวเคราะห์วันนี้(26 มี.ค.) ว่า บริษัท โมโน เทคโนโลยี จำกัด (มหาชน) หรือ MONO ผลการดำเนินงานปี 60 มีกำไรสุทธิ 58 ล้านบาท พลิกจากขาดทุนตลอดช่วง 2 – 3 ปีก่อนหน้า จากรายได้ค่าโฆษณาของ  “MONO29” ที่ปรับตัวเพิ่มขึ้นควบคู่กับเรตติ้งอย่างต่อเนื่อง ส่งผลให้ค่าโฆษณาเฉลี่ยในปี’60 เติบโตขึ้นกว่า 38% จากปี’59
คาดปี 61 เติบโตต่อเนื่อง จากรายได้ค่าโฆษณาที่ปรับเพิ่มขึ้นตามอันดับเรตติ้ง หลังล่าสุดสามารถแซง ขึ้นเป็นอันดับ 3 ได้ในเดือนมกราคม และมีอัตราค่าโฆษณาต่อนาทีในเดือนกุมภาพันธ์ที่ 35,000 บาท เพิ่มขึ้นกว่า 25% จากอัตราเฉลี่ย 28,000 บาทในปี’60 ขณะที่ MONO เองตั้งเป้าอัตราค่าโฆษณาเฉลี่ยทั้งปี’61 ที่ 40,000 บาท
แนวโน้มค่าโฆษณาที่เติบโตต่อเนื่องรวมถึงในปี’61 ไม่ได้ต้องรับผลกระทบเช่นเดียวกับการงดออกอากาศเมื่อเดือนตุลาคมปี’59 และปี’60 ทำให้คาดในปี’61 กำไรสุทธิ เติบโตได้อย่างแข็งแกร่งกว่า 5 เท่า คาดอยู่ที่ 379 ล้านบาท ราคาที่ปรับลดลงเป็นโอกาสในการทยอยเข้าลงทุน ประเมินราคาเป้าหมายปี’61 ที่ 5.30 บาท